აღბულაგი (ხოჯალის რაიონი)
აღბულაგი (აზერ. Ağbulaq) — სოფელი აზერბაიჯანში, ზემო ყარაბაღის რეგიონის, ხოჯალის რაიონში. 1992 წელს, ყარაბაღის ომის დროს სოფელი სომხეთის შეიარაღებულმა ძალებმა დაიკავეს. 2005 წელს მთიან ყარაბაღში ჩატარებული საყოველთაო აღწერის მონაცემებით, სოფლის მოსახლეობა 117 კაცს შეადგენდა. 2020 წლის 10 ნოემბერს, მეორე ყარაბაღის ომის შემდეგ ხელმოწერილი სამმხრივი შეთანხმების თანახმად, სოფელი რუსეთის სამშვიდობო ძალების კონტროლის ქვეშ მოექცა.